Haeba u mocha, mohlomong matichere a hao le batho ba bang ba u eletsa hore u rutehe e le hore u tsebe ho fumana mosebetsi o patalang hantle. Jehova eena o bua taba e fapaneng. Ke ’nete hore o batla hore u ithute e le hore u tle u tsebe ho iphelisa ha u se u le moholo. (Bakol. 3:​23) Empa o u khothalletsa hore ha u etsa liqeto u nahane ka melao-motheo ea hae e akarelletsang ho etsa thato ea hae. (Mat. 24:​14) Jehova oa tseba hore na bofelo bo tla neng le hore na bo hole hakae. (Esa. 46:​10; Mat. 24:​3, 36) Oa u tseba, u tseba hantle hore na u thabisoa ke eng, u khotsofatsoa ke eng le hore na ke eng e sa u thabiseng. Kahoo, ho sa tsotellehe hore na keletso eo motho a u fang eona e utloahala hakae, hafeela e sa lumellane le Lentsoe la Molimo ha se eona. w18.12 19 ¶1-2